ADP ribosa.
A **ADP-ribosilación** é a adición dun ou máis restos de ADP-ribosa a unha proteína. Estas reaccións están implicadas na sinalización celular e o control de moitos procesos celulares, como a reparación do ADN e a apoptose.

ADP-ribosilación de encimas
---------------------------

Un modo de realizar esta modificación das proteínas pode ser por medio da actuación de encimas NAD+:diftamida ADP-ribosiltransferases, que transfiren o grupo ADP-ribosa desde a nicotinamida adenina dinucleótido (NAD+) a aceptores como a arxinina, ácido glutámico ou ácido aspártico da proteína. Nos humanos, un tipo de ADP-ribosiltransferases é a NAD:arxinina ADP-ribosiltransferases, as cales modifican residuos de aminoácidos en proteínas como as histonas engadíndolles un só grupo ADP-ribosa. Estas reaccións son reversibles; por exemplo, cando se modifica a arxinina, a ADP-ribosilarxinina orixinada pode ser retirada da molécula por ADP-ribosilarxinina hidrolases.

Ás proteínas poden transferirse tamén moitos grupos de ADP-ribosa formando cadeas longas ramificadas, nunha reacción chamada **poli(ADP-ribosil)ación**. Esta modificación das proteínas lévana a cabo as poli ADP-ribosa polimerases (PARPs), que se encontran na maioría dos eucariotas, pero non en procariotas nin en lévedos. A estrutura poli(ADP-ribosa) está implicada na regulación de varios procesos celulares e é máis importante no núcleo celular, en procesos como a reparación do ADN e o mantemento dos telómeros.

Toxinas bacterianas
-------------------

A ADP-ribosilación é tamén responsable da actividade de certas toxinas bacterianas, como a toxina colérica, toxina diftérica, toxina pertussis, e enterotoxina termolábil. Estas toxinas proteicas son ADP-ribosiltransferases que modifican proteínas diana nas células humanas. Por exemplo, a toxina colérica ADP-ribosila as proteínas G, causando unha masiva secreción de fluídos no recubrimento interno do intestino delgado, o que dá lugar a unha grave diarrea, que pode chegar a ser mortal. *Pseudomonas aeruginosa* ADP-ribosila o citoesqueleto e a proteínas que se unen ao GTP.

Notas
-----

1. ↑  Belenky P, Bogan KL, Brenner C (2007). "NAD+ metabolism in health and disease" (PDF). *Trends Biochem. Sci.* **32** (1): 12–9. PMID 17161604. doi:10.1016/j.tibs.2006.11.006.
2. ↑  Ziegler M (2000). "New functions of a long-known molecule. Emerging roles of NAD in cellular signaling". *Eur. J. Biochem.* **267** (6): 1550–64. PMID 10712584. doi:10.1046/j.1432-1327.2000.01187.x.
3. ↑  Berger F, Ramírez-Hernández MH, Ziegler M (2004). "The new life of a centenarian: signalling functions of NAD(P)". *Trends Biochem. Sci.* **29** (3): 111–8. PMID 15003268. doi:10.1016/j.tibs.2004.01.007.
4. ↑  Corda D, Di Girolamo M (2003). "NEW EMBO MEMBER'S REVIEW: Functional aspects of protein mono-ADP-ribosylation". *EMBO J.* **22** (9): 1953–8. PMC 156081. PMID 12727863. doi:10.1093/emboj/cdg209.
5. ↑  Okazaki IJ, Moss J (1999). "Characterization of glycosylphosphatidylinositiol-anchored, secreted, and intracellular vertebrate mono-ADP-ribosyltransferases". *Annual Review of Nutrition* **19**: 485–509. PMID 10448534. doi:10.1146/annurev.nutr.19.1.485.
6. ↑  Takada T, Okazaki IJ, Moss J (1994). "ADP-ribosylarginine hydrolases". *Mol. Cell. Biochem.* **138** (1–2): 119–22. PMID 7898453. doi:10.1007/BF00928452.
7. 1 2  Diefenbach J, Bürkle A (2005). "Introduction to poly(ADP-ribose) metabolism". *Cell. Mol. Life Sci.* **62** (7–8): 721–30. PMID 15868397. doi:10.1007/s00018-004-4503-3.
8. 1 2  Burkle A (2005). "Poly(ADP-ribose). The most elaborate metabolite of NAD+". *FEBS J.* **272** (18): 4576–89. PMID 16156780. doi:10.1111/j.1742-4658.2005.04864.x.
9. ↑  De Haan L, Hirst TR (2004). "Cholera toxin: a paradigm for multi-functional engagement of cellular mechanisms (Review)". *Mol. Membr. Biol.* **21** (2): 77–92. PMID 15204437. doi:10.1080/09687680410001663267.

Véxase tamén
------------

### Outros artigos

* Código de histonas
* Sinalización celular

|  |  |
| --- | --- |
| Control de autoridades | 
* Wd: Q61420
* MAG: 45510557

 |

|  |  |
| --- | --- |
| Identificadores | 
* MeSH: D000074744
* MeSH: G02.111.660.871.790.600.200

 |